**МЕТОДИКА ЗА ОЦЕНКА**

**ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТАТА**

Преди началото на подробното разглеждане на офертите, комисията извършва предварителна проверка на окомплектоваността на подадените предложения и съответствието им с изискванията, обявени в документацията за участие.

Всички оферти, които отговарят на обявените от Възложителя условия и бъдат допуснати до разглеждане, ще бъдат оценявани при следните условия за определяне на комплексната оценка:

**I**. **Критерий за оценка**

Критерият за оценка на офертата е **„икономически най-изгодна оферта“** при критерий за възлагане на поръчката оптимално съотношение качество/цена.

**II. Показатели - тежест**

Показателите за определяне на комплексната оценка на офертата и относителната им тежест са:

1. Оценка на Техническото предложение **/ПKi/** - тежест на показателя в комплексната оценка - 55 точки общо за двата подпоказателя, включени в него;

2. Оценка на Ценовото предложение **/ ПЦi/** - тежест на показателя в комплексната оценка – 45 точки.

**III. Методика за оценяване на офертите**

Методиката за определяне на комплексната оценка на офертата съдържа точни указания за определяне на оценката по всеки показател и подпоказател и за определяне на комплексната оценка на офертата, включително за относителната тежест, която Възложителят дава на всеки от показателите за определяне на икономически най-изгодната оферта.

Комисията прилага методиката по отношение на всички, допуснати до оценка оферти, без да я променя.

Съгласно обявения критерий, всяка оферта ще бъде оценена по следната формула:

**KOi = ПKi + ПЦi,**

където:

1. **KOi** е комплексната оценка на i-ия участник

2. **ПKi** - Оценка на Техническото предложение на i-ия участник;

3. **ПЦi** – Оценка на Ценовото предложение на i-ия участник.

Максималната възможна комплексна оценка KOi на офертата е 100 т.

Офертата, получила най-висока комплексна оценка, се класира на първо място.

Резултатите се закръгляват до втория знак след десетичната запетая.

**А. Оценка на Техническото предложение**

Максималната възможна оценка на техническото предложение е 55 точки.

Оценката на техническото предложение на конкретния участник се изчислява по формулата:

**ПKi = ПK1i + ПK2i + ПK3i**,

където:

■ **ПK1i** - **организация за изпълнение на СМР**, предмет на поръчката (Таблица №1), с относителна тежест в техническата оценка – **25 точки**.

По този подпоказател комисията оценява предложената от всеки участник организация за изпълнение на СМР.

В тази част от офертата всеки участник следва да предложи програма – организация за изпълнение на поръчката, като опише последователността, продължителността и взаимообвързаността на предвидените от него дейности, необходими за изпълнение на СМР, в зависимост от избрания от него технологичен подход и съобразно изискванията на техническата спецификация и инвестиционния проект. Програмата следва да отговаря на изискванията на възложителя, посочени в техническата спецификация и инвестиционния проект, на действащото законодателство, на съществуващите технически изисквания и стандарти, и да е съобразена с предмета на поръчката. Следва да се предложат предвижданите организация и мобилизация на използваните от участника ресурси /човешки и технически/, обвързани с конкретния подход за изпълнение на предмета на поръчката. Участникът следва да опише предвижданите доставки на материали, необходими за изпълнение на СМР, предмет на поръчката, да посочи тяхната последователност и ориентировъчно време за извършване. Към тази част участникът разработва и представя Линеен календарен график. Същият трябва да отговаря на изискванията на възложителя, да съответства на предложената последователност и взаимообвързаност на дейностите и етапите на изпълнение, на избрания технологичен подход за изпълнение, на представената организация и мобилизация на ресурсите. Линейният график следва да обхваща времето за подготовка, изпълнение и завършване на видовете СМР, включени в предмета на поръчката. От графика трябва да личат междинните срокове за подготовка, изпълнение, завършване и предаване на СМР по етапи /ако е приложимо/. Графикът трябва да включва последователността на отделните дейности и поддейности /ако е приложимо/, да отразява взаимна обвързаност между отделните дейности и етапи на изпълнение и да демонстрира умението да се организира изпълнението на СМР в рамките на предложеният краен срок. Участникът следва да представи диаграма на човешките ресурси, които смята да използва при изпълнение на предмета на поръчката.

■ **ПK2i - управление на риска** (Таблица №2), с относителна тежест в техническата оценка – 20 точки.

В тази част от техническото си предложение комисията оценява извършения от участника анализ на идентифицираните рискове и предложени мерки за преодоляване и предотвратяване на риска, дефинирани допълнителни рискове. В тази част от своето предложение участникът следва да:

• Извърши анализ на идентифицираните от Възложителя възможни рискове за качествено и навременно изпълнение на предмета на поръчката по минимум следните компоненти – категоризация на рисковете, значимост на риска, вероятност от настъпване, въздействие на риска;

• Извършена е оценка на степента на въздействие върху изпълнението при възникването на риска и е посочена съответната дейност, която би се повлияла при изпълнение предмета на поръчката при възникването на риска;

• Идентифицира допълнителни възможни рискове, които да са свързани със спецификата на предмета на поръчката и предлагания от участника начин на изпълнение на поръчката;

• Разпише превантивни мерки за предотвратяване на риска;

• Предвиди мерки за преодоляване на риска.

**Идентифицирани рискове от Възложителя:**

1. Закъснение с началото на изпълнение на СМР;

2. Липса и/или недостатъчна координация и/или съдействие и/или информация от страна на други участници в строителния процес;

3. Промени в законодателството;

4. Трудности при изпълнението на СМР, продиктувани от непълноти и/или неточности в проектната документация.

5. Трудности при изпълнението на СМР, продиктувани от неблагоприятни климатични условия .

* **ПK3i – мерки за опазване на околната среда** (Таблица № 3), с относителна тежест в техническата оценка – 10 точки.

В това приложение към техническото предложение, Участникът трябва да предложи мерки за опазване на околната среда. Той трябва да направи анализ на възможните негативни последствия/въздействия върху околната среда от строителството като изброените по-долу, но без да се ограничава до тях:

-          Недопускане на отъпкване, замърсяване и разрушаване на естествените терени в близост до строителните работи в т.ч. и прилежащите дървесни видове.

-          Осигуряване на химически тоалетни и постоянното им обслужване.

-          Осигуряване събирането и извозването на битовите и строителни отпадъци на определените за това места и поддръжка на хигиена на строителната площадка.

-          Учасникът трябва да представи изчерпателно описание на мероприятията, които предвижда, за да бъдат спазени екологичните изисквания по време на строителството, съобразно действащата нормативна уредба, отнасяща се до опазване на околната среда.

-          Участникът трябва да опише взаимоотношенията във връзка с получаване на указания и одобряване на документацията от контролните органи, оторизирани за мониторинг на дейностите.

 Участниците следва да представят **план за организация по изпълнение на мерките за опазването на околната среда**. Следва да се посочат конкретни елементи от компонента опазване на околната среда и мерки за опазване на околната среда (определени мероприятия), които са: превантивни и природозащитни мерки; инструктажи; почистване; забрана за изхвърляне на вредни вещества за опазване на водите (повърхностни, подпочвени), почвите и въздуха, както и:

·         Работа с изправни и регулирани ДВГ;

·         Депониране на строителните и битови отпадъци само на регламентирани депа;

Участникът следва да опише взаимоотношенията във връзка с получаване на указания и одобряване на документацията от контролните органи, оторизирани за мониторинг на дейностите.

 Възложителят въвежда следния задължителен минимум от мерки, но без да се ограничава до тях:

-          Недопускане на отъпкване, замърсяване и разрушаване на естествените терени в близост до строителните работи в т.ч. и прилежащите дървесни видове.

-        Осигуряване на химически тоалетни и постоянното им обслужване.

-          Осигуряване събирането и извозването на битовите и строителни отпадъци на определените за това места и поддръжка на хигиена на строителната площадка.

-          Учасникът трябва да представи изчерпателно описание на мероприятията, които предвижда, за да бъдат спазени екологичните изисквания по време на строителството, съобразно действащата нормативна уредба, отнасяща се до опазване на околната среда.

-          Участникът трябва да опише взаимоотношенията във връзка с получаване на указания и одобряване на документацията от контролните органи, оторизирани за мониторинг на дейностите.

Предложения относно описанието на предлаганите мерки и характеристики, свързани с опазване на елементите на околната среда, които не отговарят на техническата спецификация, действащото законодателство, съществуващите технически изисквания и стандарти или ако липсва тази съставна част от елемента „опазване на околната среда” следва да бъдат предложени за отстраняване.

Технически предложения, които не отговарят на техническата спецификация, инвестиционния проект, действащото законодателство, техническите изисквания и стандарти, и при които предложеният технологичен подход за изпълнение и/или организация и мобилизация на използваните ресурси не съответства на конкретния линеен график или ако е налице несъответствие между отделните елементи от съдържанието на отделните части от техническото предложение и/или ако въобще липсва изисквана част от техническото предложение и/или неин компонент/елемент от съдържанието, ще бъдат предложени за отстраняване.

\*Броят на точките, получени по посочените в таблици 1, 2 и 3 по-долу подпоказатели се изчисляват при спазване на следните правила:

1. Всеки член на комисията индивидуално оценява предложенията на участника по подпоказателите, посочени в Таблици 1,2 и 3 в съответствие с указанията по-долу и попълва оценителна таблица;

2. Оценката на съответния участник за техническо предложение по всеки подпоказател **ПK1i, ПK2i и ПK3i** се изчислява като средно - аритметична оценка - сборът от индивидуалните оценки на всеки член на комисията по съответния подпоказател от Таблица 1,2 и 3 се дели на броя на членовете на комисията.

**Таблица № 1- Организация на работата - Максимален брой точки 25**

|  |  |  |
| --- | --- | --- |
| **Показател за оценка на техническото предложен ие** | **Начин на оценка** | **Оценка брой точки** |
| ПK1i - организация за изпълнение на СМР |  |  |
| - Участникът е предложил организация на строително монтажните работи, в която формално е посочена последователността, продължителността и взаимообвързаността на предвидените от него дейности, необходими за изпълнение на СМР, в зависимост от избрания от него технологичен подход и съобразно изискванията на техническата спецификация и инвестиционния проект.  - Разработен е Линеен календарен график, който обхваща времето за подготовка, изпълнение и завършване на видовете СМР, включени в предмета на поръчката и съответства на предложената последователност и взаимообвързаност на дейностите и етапите на изпълнение, на избрания технологичен подход за изпълнение, на представената организация на СМР. | **10** |
| - Участникът е предложил организация на строително монтажните работи, в която ясно и подробно/конкретно е описал последователността, продължителността и взаимообвързаността на предвидените от него дейности, необходими за изпълнение на СМР, в зависимост от избрания от него технологичен подход и съобразно изискванията на техническата спецификация и инвестиционния проект.  - описани са предвижданите организация и мобилизация на използваните от участника ресурси /човешки и технически/, като същите са обвързани с конкретния подход за изпълнение на предмета на поръчката;  - Разработен е Линеен календарен график, който обхваща времето за подготовка, изпълнение и завършване на видовете СМР, включени в предмета на поръчката и съответства на предложената последователност и взаимообвързаност на дейностите и етапите на изпълнение, на избрания технологичен подход за изпълнение, на представената организация на СМР, като допълнително е обвързан и с представената организация и мобилизация на ресурсите.  - Посочени са допълнително конкретни мерки за осигуряване на качеството на изпълнение на всички СМР и на вложените материали, които са съобразени със спецификата на поръчката.  - Участникът е представил диаграма на човешките ресурси, които смята да използва при изпълнение на предмета на поръчката, като общо е описал разпределението на ролите и отговорности на персонала и начини на взаимодействие между тях и с възложителя; | **20** |
| - Участникът е предложил организация на строително монтажните работи, в която ясно и подробно/конкретно е посочена последователността, продължителността и взаимообвързаността на предвидените от него дейности, необходими за изпълнение на СМР, в зависимост от избрания от него технологичен подход и съобразно изискванията на техническата спецификация и инвестиционния проект.  - Ясно и подробно са описани предвижданите организация и мобилизация на използваните от участника ресурси /човешки и технически/, като същите са обвързани с конкретния подход за изпълнение на предмета на поръчката; представена е предвидената организационна структура за изпълнение на поръчката в органиграма;  - Разработен е Линеен календарен график, който обхваща времето за подготовка, изпълнение и завършване на видовете СМР, включени в предмета на поръчката и съответства на предложената последователност и взаимообвързаност на дейностите и етапите на изпълнение, на избрания технологичен подход за изпълнение, на представената организация на СМР, като допълнително е обвързан и с представената организация и мобилизация на ресурсите. От графикът ясно личат междинните срокове за подготовка, изпълнение, завършване и предаване на СМР по етапи.  - Посочени са допълнително конкретни мерки за осигуряване на качеството на изпълнение на всички СМР и на вложените материали. Описаните процедури по контрол на качеството, осигуряват качественото изпълнение на всички строително- монтажни работи, като предотвратяват влагането на некачествени материали и такива които не съответстват на техническата спецификация и на проекта и включват като минимум входящ контрол на материалите, визуален контрол, контрол на документи, лабораторни изпитания (ако е приложимо).  - Участникът е представил диаграма на човешките ресурси, които смята да използва при изпълнение на предмета на поръчката, като ясно и подробно е описал разпределението на конкретните роли и отговорности на персонала и начини на взаимодействие между различните хора и между изпълнителя и възложителя по различните технически аспекти, предвидена е отчетност, представен е ясен план за комуникация между всички участници в поръчката | **25** |

**Таблица № 2 – Управление на риска - Максимален брой точки 20**

|  |  |  |
| --- | --- | --- |
| **Показател за оценка на техническото предложение** | **Начин на оценка** | **Оценка брой точки** |
| ПK2i – управление на риска |  |  |
| Участникът е извършил анализ на идентифицираните от Възложителя основни рискове за качествено и навременно изпълнение на предмета на поръчката  Извършена е оценка на степента на въздействие върху изпълнението на СМР при възникването на риска и е посочена съответната дейност, която би се повлияла при изпълнение СМР при възникването на риска.  Разписани са превантивни мерки за предотвратяване на всеки един от идентифицираните от възложителя рискове и са предвидени мерки за преодоляването му, но някои от мерките са общи и/или формални.  Идентифицирани са минимум един допълнителен възможен риск, който е свързан със спецификата на предмета на поръчката; | **5** |
| - Участникът е извършил анализ на идентифицираните от Възложителя основни рискове за качествено и навременно изпълнение на предмета на поръчката  - оценена е степента на въздействие върху изпълнението на СМР при възникването на риска и е посочена съответната дейност, която би се повлияла при изпълнение СМР при възникването на риска.  - предложен е план за управление на риска, който е обвързан с идентифицираните рискове и с резултатите от извършения анализ, като предложената стратегия за управление е обща и приложението й не е обосновано;  - Разписани са минимум по две превантивни мерки за предотвратяване на всеки един от идентифицираните от възложителя рискове и са предвидени минимум по две мерки за преодоляването му, които са конкретни и свързани със спецификата на риска;  - Идентифицирани са минимум два допълнителни възможни риска, които са свързани със спецификата на предмета на поръчката; | **12** |
| - Участникът е извършил ясен и подробен анализ на идентифицираните от Възложителя основни рискове за качествено и навременно изпълнение на предмета на поръчката, като са отчетени всички възможни аспекти на проявление и области и сфери на влияние на риска;  - оценена е степента на въздействие върху изпълнението на СМР при възникването на риска и е посочена съответната дейност, която би се повлияла при изпълнение СМР при възникването на риска.  - предложен е ясен и подробен план за управление на риска, който е обвързан с идентифицираните рискове и с резултатите от извършения анализ, предложена е адекватна стратегия за управление, чието приложение е обосновано; предвидени са конкретни дейности за следене и контрол на рисковете;  - Разписани са по повече от две превантивни мерки за предотвратяване на всеки един от идентифицираните от възложителя рискове и са предвидени повече от две мерки за преодоляването му, които са конкретни и свързани със спецификата на риска;  - Идентифицирани са повече от два допълнителни възможни рискове, които са свързани изцяло със спецификата на предмета на поръчката, анализирани са и за които допълнително са посочени конкретни мерки за преодоляване и са разписани превантивни мерки за недопускането/ предотвратяването им . | **20** |

**Таблица № 3 – Мерка за опазване на околната среда - Максимален брой точки 10**

|  |  |  |
| --- | --- | --- |
| **Показател за оценка на техническото предложение** | **Начин на оценка** | **Оценка брой точки** |
| ПK3i – мерки за опазване на околната среда |  |  |
| Участникът е предвидил конкретни мерки за максимално намаляване на вредното влияние върху въздуха, включително емисии на вредни газове, мерки за ограничаване на шума по време на реализацията на инвестиционното намерение.  Предвидени са конкретни мерки за опазване на повърхностните и подпочвени води по време на изпълнението.  Участникът е предложил мерки за опазване на околната среда, като е обхванал всички, изброени от възложителя в документацията за участие и е предложил по –малко от 3 (три) допълнителни мерки, които не са задължителни, но биха повлияли качествено резултата (опазването на околната среда), като последните са адекватни на конкретния предмет на поръчката. | **5** |
|  | Участникът е предвидил конкретни мерки за максимално намаляване на вредното влияние върху въздуха, включително емисии на вредни газове, мерки за ограничаване на шума по време на реализацията на инвестиционното намерение.  Предвидили са конкретни мерки за опазване на повърхностните и подпочвени води по време на изпълнението.  Предложил е мерки за опазване на околната среда, като е обхванал всички, изброени от възложителя в документацията за участие и е предложил 3 (три) допълнителни или повече такива мерки, които не са задължителни, но биха повлияли качествено резултата (опазването на околната среда). Последните са адекватни на конкретния предмет на поръчката; | **10** |

**Заб.** Предложението на участник следва да съдържа всички допълнителни предложения, описани в даден ред от Таблици 1, 2 и 3, за да му бъдат присъдени съответния брой точки.

За целите на настоящата методика, използваните в този раздел определения следва да се тълкуват, както следва:

\*"Ясно" - следва да се разбира изброяване, което недвусмислено посочва конкретния етап, конкретния вид дейност по начин, по който същият да бъде индивидуализиран сред останалите предвидени етапи/съответно останалите предвидени видове дейности;

\*\*"Подробно/Конкретно" - описанието, което съдържа освен отделни етапи и видове дейности, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на необходимостта, последователността, технологията или други факти, имащи отношение към повишаване качеството на изпълнение на поръчката и надграждане над предвидените технически изисквания.

\*\*\*„Адекватно” – предложение, отчитащо спецификата на настоящата обществена поръчка, както и такова, което напълно съответства на конкретния елемент от предмета на поръчката, за който се отнася*;*

**Б. Оценка на ценовото предложение**

Максималната възможна оценка на ценовото предложение е 45т.

Ценовото предложение на всеки участник се оценява по формулата:

**ПЦi = (Amin/Ai)x45**, където:

- Ai представлява общата цена в лева на съответната оферта,

- Amin представлява най-ниската предложена цена в лева от всички оферти.

Резултатите се закръгляват до втория знак след десетичната запетая.

**Предложенията се класират от офертата получила най-висока комплексна оценка към следващите.**